armvectores/hy_wikipedia_2023 huggingface dataset:
Վրաստանում դիվանագիտական առաքելությունների ցանկ

Ստորև ներկայացվում է Վրաստանի դիվանագիտական առաքելությունների ցանկը։ Թբիլիսիում կա 33 դեսպանատուն։ Շատ այլ երկրներ ունեն ոչ ռեզիդենտային դեսպանատներ։ Ռուսաստանը փակել է իր դեսպանատունը 2008 թվականի օգոստոսին՝ Հարավային Օսիայում սկսած պատերազմից հետո, և երկու պետությունների միջև դիվանագիտական հարաբերությունները ավարտվել են։


== Դեսպանատներ ==

Թբիլիսի


=== Թբիլիսիում այլ ներկայացուցչություններ ===
 Եվրամիություն (Պատվիրակություն)
 Ռուսաստան (Հետաքրքրությունների բաժին)


=== Հյուպատոսություններ Բաթումիում ===
 Հայաստան
 Ադրբեջան
 Թուրքիա
 Ուկրաինա


== Ոչ ռեզիդենտային ներկայացուցչություն ==
Անկարայի ռեզիդենտ, եթե նշված չեն.


== Արտաքին հղումներ ==
Դեսպանատների ցանկ Archived 2012-11-16 at the Wayback Machine.
Նավագինսկոյե

Նավագինսկոյե ( ռուս.` Навагинское), գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 58 կմ հյուսիս, ծովի մակարդակից 234 մ բարձրության վրա։


== Բնակչությունը ==
Գյուղում ներկայումս բնակվում են հայեր, ռուսներ, հույներ և ադըղեներ։

Բնակիչներն զբաղվում են թեյի, ծխախոտի մշակությամբ, այգեգործությամբ և անասնապահությամբ։ Գյուղն ունի միջնակարգ դպրոց, ակումբ և բուժկայան։


== Պատմությունը ==
Հայերը եկել են Սամսունից և նրա շրջակա գյուղերից` 1916 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Բերդաթաղ (հնավայր)

Անվան այլ կիրառումների համար տե՛ս՝ Բերդաղ (այլ կիրառումներ)Բերդաթաղ , հնավայր Հայաստանի Հանրապետության Տավուշի մարզի Կողբ գյուղից հարավ-արևելք, իսկ շրջկենտրոնից՝ մոտ 2 կմ հյուսիս-արևելք։ Հնագույն ամրոց բնակատեղի է, ունի 4 հազար տարվա վաղեմություն։ Պարսպապատ է, ունի 1 հեկտար մակերես տարածք։ Մուտքը գտնվում է 2 աշտարակների միջև, հարավարևելյան կողմում։


== Ծանոթագրություններ ==
Արաբական գերագույն կոմիտե

Արաբական գերագույն կոմիտե (արաբերեն՝ اللجنة العليا العربية, al-Laŷnat al-ʿAlīyā al-ʿArabīya), Պաղեստինի արաբների քաղաքական ղեկավար մարմին բրիտանական մանդատի օրոք։ Ինքնահռչակվել է որպես «Պաղեստինի բոլոր արաբների միակ ներկայացուցիչ»։ Ստեղծվել է 1936 թվականի ապրիլի 25ին, Երուսաղեմի մեծ մուֆթի Ամին ալ Հուսեյնիի նախաձեռնությամբ, Պաղեստինի արաբների ապստամբության սկսվելուց հետո։ Մայիսի 15-ին կոմիտեն բնակչությանը կոչ է արել հրաժարվել հարկեր վճարելուց, մասնակցել համընդհանուր գործադուլին, բրիտանական իշխանություններից էլ պահանջել է վերջ տալ հրեաների կազմակերպված բնակեցմանը Պաղեստինում։ Ըստ որոշ աղբյուրների՝ նացիստները ֆինանսավորել են կոմիտեին՝ Պաղեստինում տեղի ունեցած արաբական ապստամբության ժամանակ։ Համագործակցությունը ձևավորվել է ընդհանուր թշնամիներ (հրեաները, անգլիացիները, կոմունիստները) ունենալու հողի վրա։
Կոմիտեի հիմնադիր անդամներն էին Ամին ալ Հուսեյնին, Աբդ ալ Լատիֆ Սալահը, Ավին Աբդ ալ Հադին (Անկախության կուսակցության առաջնորդը), Հուսեյին ալ Հալիդին, Յակուբ ալ Ռուսայնը, Ջամալ ալ Հուսայինին և Ռարիբ ալ Նաշաշիբին։ 
1937 թվականի սեպտեմբերին՝ մանդատն իրականացնող պաշտոնյաներից մեկի սպանությունից հետո բրիտանական իշխանությունները արգելել են կոմիտեի գործունեությունը։
1945 թվականին Արաբական պետությունների լիգան այդ նույն անվանումով կոմիտե է ստեղծել, բայց 1947—1949 թվականների արաբա-իսրայելական պատերազմից հետո այն այլևս չի գործել։ 1948 թվականին Անդրհորդանանում նրա գործունեությունն ընդհանրապես արգելվել է; Դրա փոխարեն այդ նույն տարում Եգիպտոսն ու  Արաբական պետությունների լիգան ստեղծել են համապաղեստինյան կառավարություն։ Այն հետագայում հրաժարվել է համագործակցել նորաստեղծ Միավորված ազգերի կազմակերպության հետ՝ վերջինիս նախաձեռնած հետաքննության ընթացքում, հետաքննություն, որը հանգեցրել է Պաղոստինի բաժանման պլանի մշակմանը (հայտարարել է, որ «Պաղեստինի արաբների բնական իրավունքներն ակնհայտ են, և հետաքննությունն այլևս չի կարող շարունակություն ունենալ»)։


== Տես նաև ==
Ամին ալ Հուսեյնի


== Ծանոթագրություններ ==


== Գրականություն ==
Sayigh, Yezid (2000). Armed Struggle and the Search for State: The Palestinian National Movement, 1949—1993. Oxford: Oxford University Press. ISBN 0-19-829643-6
José Urbano Martínez Carreras - El mundo árabe e Israel: el Próximo Oriente en el siglo XX, editorial ITSMO, isbn= 9788470902338
Joan B. Culla - La tierra más disputada: el sionismo, Israel y el conflicto de Palestina, 2005,  Alianza Editorial S.A ,isbn= 84-206-4728-4
Live at Grimey’s

Grimey’s, ամերիկական տրեշ-մետալ խումբ Metallica-ի մինի ալբոմը։ Թողարկվել է 2010 թվականի նոյեմբերի 26-ին։


== Ստեղծագործությունների ցանկ ==
Բոլոր երգերի տեքստերի հեղինակն է Ջեյմս Հեթֆիլդ. 


== Ձայնագրության մասնակիցներ ==
Կրրիկ Հեմեթթ - սոլո-կիթառ
Ջեյմս Հեթֆիլդ - վոկալ, ռիթմ կիթառ
Ռոբերտ Տուրխիլիո - բաս կիթառ
Լարս Ուլրիխ - թմբկահար


== Ծանոթագրություններ ==
Զդենկա Վավրովա

Զդենկա Վավրովա (չեխ.՝ Zdeňka Vávrová, 1945), չեխ աստղագետ, աստերիդների և գիսաստղերի հայտնաբերող, աշխատել է Կլետի աստղադիտարանում։
1978-ից 1991 թվականները հայտնաբերել է ընդհանուր առմամբ 115 աստերոիդ և մեկ գիսաստղ։ Այդ մարմինը սկզբում համարվում էր աստերոիդ և չէր դրսևորում գիսաստղային պահվածք, և ստացել էր 1983 JG ժամանակավոր նշանակում։ Սակայն ավելի ուշ Չառլզ Կովալի կողմից կատարված լուսանկարները ցույց տվեցին, որ նրա շուրջ կա գազա-փոշային ամպ, և մարմինը գրանցվեց որպես 134P/Կովալի-Վավրովայի գիսաստղ։
Նրա պատվին է անվանվել (3364) Զդենկա աստերոիդը։


== Ծանոթագրություններ ==


== Արտաքին հղումներ ==
Գադամշի

Գադամշի (վրաց.՝ გადამში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1140 մետր բարձրության վրա։ Շրջկենտրոն Օնից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Սաֆրոն Բերոուզ

Սաֆրոն Դոմինիկ Բերոուզ (անգլ.՝ Saffron Dominique Burrows, հոկտեմբերի 22, 1972(1972-10-22), St Pancras, Քամդեն, Մեծ Լոնդոն, Անգլիա, Միացյալ Թագավորություն), բրիտանացի դերասանուհի, հայտնի «Խորը կապույտ ծով» (1999), «Բեյքեր փողոցի կողոպուտը» (2008), «Տրոյա» (2004) ֆիլմերում։


== Կենսագրություն ==


=== Երիտասարդություն ===
Սաֆրոնը ծնվել է Անգլիայում քաղաքացիական ակտիվիստների ընտանիքում։


=== Կարիերա ===
17 տարեկանում Սաֆրոնը սկսելէ աշխատել որպես մոդել։ Նա ներկայացրել է այնպիսի հայտնի ապրանքանշներ, ինչպիսիք են՝ Շանել, Yves Saint Laurent և Վիվայն Վեսթուդ։ Նրա դերասանական կարիերան սկսվել է փոքր դերակատարումով «Հոր անունով» դրամայում։ Այնուհետև հրավիրվել է «Ընկերների շրջապատը» ֆիլմ, որտեղ նրա գործընկերներն են դարձել Մինի Ֆրայվերը և Կրիս Դոնեիլը։ Նկարահանվել է «Շ․Ի․Տ․ գործակալները» սերիալում գործակալ Վիկտորիա Հենդի դերում։


=== Անձնական կյանք ===
1999 թվականին Film Unlimited ամսագրի հարցազրույցում Սաֆրոնը խոստովանել է, որ նա երկսեռ է։ Մի քանի տարի նա հանդիպել է դերասանուհի Ֆիոնա Շոուի հետ։
«Հոր անունով» ֆիլմի նկարահանումների ժամանակ Սաֆրոնի և Դանիել Դեյ-Լուիսի միջև սիրավեպ է սկսվել, սակայն այն երկար չի տևել։
Ինչպես նաև հայտնի է, որ Սաֆրոնը տարիներ շարունակ հանդիպել է դերասան Ալան Կամինգի և ռեժիսոր Մայք Ֆիգիսի հետ։
2011 թվականի օգոստոսին Սաֆրոնը ամուսնացել է նույնասեռ սցենարիստուհի Էլիսոն Բեյլիենի հետ, որի հետ հարբերություների մեջ է եղել երեք տարի։ 2010 թվականին Սաֆրոնը ունեցել է տղա, իսկ 2017 թվականի հունվարի 23-ին դուստր՝ Դեյզի Էլիս Բեյլեին-Բերոուզ։


== Ֆիլմագրություն ==


== Ծանոթագրություններ ==


== Արտաքին հղումներ ==
Саффрон Берроуз Internet Movie Database կայքում
Биография и фильмография Саффрон Берроуз на сайте British Film Institute’s Screenonline
Статьи Саффрон Берроуз, գրված է նրա համար New Statesman
Ստորին Կալիֆոռնիա

Ստորին Կալիֆոռնիա կամ Բախա Կալիֆոռնիա, Մեքսիկայի 31 նահանգներից մեկը։ Բնակչության թվով (3 155 070 մարդ) 14-րդ և տարածքի չափսերով (70 113 կմ²) 12-րդ նահանգը Մեքսիկայում։ Հյուսիսում սահմանակցում է Ամերիկայի Միացյալ Նահանգներին` Կալիֆոռնիա նահանգով։


== Աշխարհագրություն ==
Արևմուտքում նահանգի ափերը ողողում են Խաղաղ օվկիանոսի ջրերը, արևելքում` Կալիֆոռնիական ծոցը։ Արևելքում սահմանակցում է Սոնորա նահանգը, իսկ Հարավային Ստորին Կալիֆոռնիա նահանգը։ Տարածքը՝ 70 113 կմ² (3,57 % ամբողջ Մեքսիկայում)։


== Բնակչություն ==
Նահանգի բնակչությունը կազմում է 3.155.070 մարդ (2010 թվականի մարդահամարի տվյալներ, ինչը շատ ավելի բարձր է հարևան Հարավային Կալիֆոռնիայի ցուցանիշից։ Բնակչության 75 %-ը ապրում է նահանգի կենտրոնում։ Տիխուանան նահանգի ամենախիտ բնակեցված քաղաքն է և նաև ամենախոշորը։ Բնակչության մեջ բացի մեքսիկացիներից կան նաև իսպանացիներ և հնդկացիներ (ինկեր, ացտեկներ, մայաներ)։ Ազգային փոքրամասնություններ են համարվում Ասիայի, Մերձավոր Արևելքի և Աֆրիկայի գաղթյալները։


== Վարչական բաժանում ==


== Ծանոթագրություններ ==


== Արտաքին հղումներ ==
Ստորին Կալիֆոռնիայի աշխարհագրական տեղանքներ և պատմական հուշարձաններ
Ստորին Կալիֆոռնիան և Միջազգային ասոցացիաները
Նահանգի գերագույն կառավարման մարմինը Archived 2015-08-12 at the Wayback Machine. (իսպ.)
Տեղեկատվություն նահանգի մասին Archived 2007-09-27 at the Wayback Machine. (իսպ.)
2016 թվականի Billboard-ի ալտերնատիվ ռոքի № 1 սինգլների ցանկ

2016 թվականի Billboard -ի ալտերնատիվ ռոքի № 1 սինգլների ցանկ ընդգրկում է ալտերնատիվ ռոքի ոճով ամենատարածված երգերը, որը կազմված է Ալտերնատիվ երգերի հիթ-շքերթների հիթերի վրա։


== սինգլների ցանկ № 1 ==


== Ծանոթագրություններ ==
Միքայել Գրիգորյան

Անվան այլ կիրառումների համար տե՛ս՝ Միքայել Գրիգորյան (այլ կիրառումներ)Միքայել (Միխայիլ) Գուրգենի Գրիգորյան (հուլիսի 3, 1953(1953-07-03), Ստեփանավան, Հայկական ԽՍՀ, ԽՍՀՄ), հայ ռազմական գործիչ, գեներալ-լեյտենանտ։


== Կենսագրություն ==


=== Կրթություն ===
1974 թվականին ավարտել է Թբիլիսիի հրետանային բարձրագույն հրամանատարության դպրոցը։ 1987 թվականին ավարտել է Մ. Ի. Կալինինի անվան Հրետանային Ակադեմիան։ 1996 թվականին ավարտել է ՌԴ ԳՇ Ռազմական Ակադեմիան։


=== Ծառայություն ԽՍՀՄ զինված ուժերում ===
1970-1992 թվականներին ծառայել է ԽՍՀՄ զինված ուժերում, զբաղեցրել դասակի հրամանատարից մինչև հրետանային բրիգադի հրամանատարի, կորպուսի հրթիռա-հրետանային զորքերի շտաբի պետի պաշտոններ, ԽՍՀՄ ԶՈւ փոխգնդապետ։
Թբիլիսիի բարձրագույն հրետանային դպրոցն ավարտելուց հետո, 1974 թվականին ուղարկվում է Գերմանիա։ 
1979 թվականի ամռանը ԳԴՀ-ից տեղափոխվում է Նախիջևան (Մոտոհրաձգային գունդ, մարտկոցի հրամանատար, կապիտան)։
1984 թվականին մայոր Միքայել Գրիգորյանը գերազանց գնահատականներով ընդունվում, և 1987 թվականին ավարտում է Լենինգրադի (Սանկտ-Պետերբուրգ) Կալինինի անվան հրետանային ակադեմիան։ Նույն թվականի սեպտեմբերից կրկին ծառայության է անցնում Նախիջևանում, որպես հրետանային գնդի շտաբի պետ։ 
1989 թվականի հոկտեմբերից փոխգնդապետ Գրիգորյանը նշանակվում է Քութայիսի բրիգադի հրամանատար։


=== Ծառայություն ՀՀ զինված ուժերում ===
1992 թվականից ծառայության է անցնում ՀՀ զինված ուժերում, նշանակվում հրաձգային հատուկ գնդի, ապա վեցերորդ հրետանային բրիգադի հրամանատար։ Եղել է գնդի, բրիգադի կորպուսի հրամանատար, ՀՀ ԶՈւ ԳՇ պետի առաջին տեղակալ։ 2000 թվականի մայիսից մինչև 2005 թվականի օգոստոսը եղել է ՀՀ պաշտպանության նախարարի տեղակալ՝ ղեկավարելով դաստիարակչական և սոցիալական խնդիրները։
1992 թվականի նոյեմբերին ԽՍՀՄ ԶՈւ փոխգնդապետ Գրիգորյանին շնորհվում է ՀՀ ԶՈւ Գնդապետի, 1995 թվականի մայիսին Գեներալ-մայորի, իսկ 2002 թվականին Գեներալ-Լեյտենանտի կոչում։
Ներկայումս զբաղեցնում է զորքերի (ուժերի) միավորված խմբավորման հրամանատարի պաշտոնը։


== Պարգևներ ==
ՀՀ II աստիճանի «Մարտական խաչ» շքանշան (1999)
ԼՂՀ II աստիճանի «Մարտական խաչ» շքանշան (2000)
Հայ Առաքելական Եկեղեցու «Սուրբ Ներսես Շնորհալի» շքանշան (2003)
«Մարշալ Բաղրամյան» մեդալ (1997, ՀՀ)
«Անբասիր ծառայության համար» I աստիճանի մեդալ (2003, ՀՀ)
«Համագործակցության ամրապնդման համար» մեդալ (2003, ՀՀ ոստիկանություն)
«Լոռվա Ասպետ» պատվո նշան (2000, ՀՀ Լոռու մարզպետարան)
«Մարշալ Ժուկով» մեդալ (1997, ՌԴ)
«ԽՍՀՄ Զինված Ուժեր 60» մեդալ (1978, ԽՍՀՄ)
«ԽՍՀՄ Զինված Ուժեր 70» մեդալ (1988, ԽՍՀՄ)
«ԽՍՀՄ Զինված Ուժերում անբասիր ծառայության համար» մեդալ (1981, ԽՍՀՄ)
«Ռազմական համագործակցության ամրապնդման համար» մեդալ (2002, ՌԴ)
«Կովկասում ծառայության համար» տարբերանշան (2002, ՌԴ)
«Վարդան Մամիկոնյան» շքանշան (2012)
«Հայրենիքին մատուցած ծառայությունների համար» 1-ին աստիճանի մեդալ (2016)


== Ծանոթագրություններ ==

Միքայել Գրիգորյանի ծննդյան 50-ամյակին է նվիրված Դավիթ Սարգսյանի և Ռոզա Նազարյանի «Մասիսն այն կողմից» գիրքը (Երևան, «Ոսկան Երևանցի» տպարան, 2004 թ. ISBN 99930-0-072-2)
Թաղեք ինձ շրիշակի հետևում (ֆիլմ)

«Թաղեք ինձ շրիշակի հետևում» (ռուս.՝ «Похороните меня за плинтусом»), ռուսական ֆիլմ, որը նկարահանել է ռեժիսոր Սերգեյ Սնեժկինը Պավել Սանաևի համանուն վիպակի հիման վրա։ Էկրան է բարձրացել 2009 թվականի դեկտեմբերի 3-ին։ Ֆիլմի պրեմիերան հեռուստատեսությամբ կայացել է 2011 թվականի փետրվարի 6-ին Ռուսաստանի Առաջին ալիքով։
Ի տարբերություն գրքի, ֆիլմը կենտրոնացած է Սաշա Սավելևի ծննդյան օրվա շուրջ, ինչի պատճառով ֆիլմից դուրս մնացել են գրքի շատ վառ դրվագներ։ Տատիկի դերին հավակնել են Լիդիա Ֆեդոսեևա-Շուկշինան, Ելենա Սանաևան և Էրա Զիգանշինան։


== Սյուժե ==
Ֆիլմի սյուժեն հիմնականում համընկնում է վիպակի սյուժեի հետ միայն ֆիլմի գործողությունները ժամանակային առումով սեղմված են և տևում են երկու օր։ Ութամյա Սաշա Սավելևն ապրում է տատի ու դերասան պապի հետ. տղային չեն տալիս մորը։ Տատը հոգ է տանում հաճախ հիվանդացող թոռան մասին և նրան դաստիարակում է խենթ սիրով, որն աստիճանաբար վերածվում է իսկական բռնակալության։


== Դերերում ==
Ալեքսանդր Դրոբիտկո – Սաշա Սավելև (նախատիպ՝ Պավել Սանաև)
Սվետլանա Կրյուչկովա – Նինա Անտոնովնա Սավելևա, Սաշայի տատը (նախատիպ՝ Լիդիա Սանաևա)
Ալեքսեյ Պետրենկո – Սեմյոն Միխայլովիչ Սավելև, Սաշայի պապը, Նինա Անտոնովնայի ամուսինը/այրին (նախատիպ՝ Վսեվոլոդ Սանաև)
Մարիա Շուկշինա – Օլգա, Սաշայի մայրը, Նինա Անտոնովնայի և Սեմյոն Միխայլովիչի դուստրը (նախատիպ՝ Ելենա Սանաևա)
Կոնստանտին Վորոբյով – Անատոլի, նկարիչ, Օլգայի փաստացի ամուսինը (նախատիպ՝ Ռոլան Բիկով)
Վալերի Կուխարեշին – Աարոն Մոիսեևիչ, հոմեոպաթ
Մարգարիտա Բիչկովա – Գալինա Սերգեևնա, Սաշայի բժիշկը
Անատոլի Ձիվաև – վրացի սրճարանում
Նադեժդա Ռյազանցևա – բուֆետապանուհի
Ռոման Գրիբկով – ճանապարհային ոստիկան
Լիանա Ժվանիա – դռնապանուհի
Լարիսա Դոբրովոլսկայա – հարևան շքամուտքում
Դենիս Կիրիլով – մեքենայի սեփականատեր
Սամվել Մուժիկյան


== Արձագանքներ ==
Պավել Սանաևը նախատեսել է հանդես գալ որպես ռեժիսոր, բայց հետո փոխել է միտքը։ Սանաևը հայտարարել է, որ իր վիպակից պատրաստել են բռնությունների մասին պատմող ֆիլմ, «որտեղ տատն ատում է թոռանը և ամեն կերպ գլուխն ուտում է»։

Սվետլանա Կրյուչկովան, ի պատասխան քննադատության, պնդում է, որ ֆիլմի շատ տեսարաններ հանվել են պրոդյուսերների կամքով։

Կրյուչկովայի պնդումը հաստատվում է նկարահանումներից դուրս արված բազմաթիվ լուսանկարներով, որոնք ցույց են տալիս, որ ֆիլմից իսկապես շատ դրվագներ են հանվել, որոնք ֆիլմը ավելի մոտ կդարձնեին գրքին։


== Մրցանակներ ==
2009 – «Կինոտավր 2009» հիմնական մրցույթի մասնակից,
2009 – «Պատուհան դեպի Եվրոպա» կինոփառատոնի փակման ֆիլմ,
2009 – Լավագույն դերասանուհի մրցանակ (Սվետլանա Կրյուչկովա) «Մոսկվայի պրեմիերա» փառատոնում,
2010 – «Նիկա» մրցանակի դափնեկիր 2009 թվականի «Լավագույն դերասանուհի» (Սվետլանա Կրյուչկովա) և «Երկրորդ պլանի լավագույն դերասանուհի» (Մարիա Շուկշինա) անվանակարգերում։


== Ծանոթագրություններ ==
Շավանյակ (Կանտալի գավառ)

Շավանյակ (ֆր.՝ Chavagnac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 103 մարդ, բնակչության խտությունը` 6.21 մարդ/կմ²։ Բնակավայրը զբաղեցնում է 16.58 կմ² տարածք։
2016 թվականի հունվարից Սել, Շալիրանգ, Նեսարգ Մուարսակ և Սենտ Անաստազի համայնքների հետ միասին հանդիսանում է Նեսարգ է Պինաթել համայնքի մաս։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 75 կմ հարավ, Օրիյակ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 42-ը, իսկ ոչ ակտիվները` 15։ Ակտիվության ցուցանիշը կազմում է 73,7 %։ 42 աշխատունակ մարդկանցից աշխատել է 37 անձ (25 տղամարդ և 12 կին)։ Գործազուրկ են եղել 5 անձ (1 տղամարդ և 4 կին)։ 15 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իզվեստկովի (քաղաքատիպ ավան, Օբլուչենսկի շրջան)

Իզվեստկովի (ռուս.՝ Известковый), քաղաքատիպ ավան Ռուսաստանի, Հրեական ինքնավար մարզի Օբլուչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 1809 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
16 ցանկություն (ֆիլմ)

16 ցանկություն, կատակերգական ժանրի ֆիլմ, որը 2010 թվականին նկարահանել է Դիսնեյ ընկերությունը։ Ֆիլմի ռեժիսորը Պիտեր դե Լուիզն է։ Ֆիլմը եթեր է հեռարձակվել 2010 թվականի հունիսի 25-ին։


== Սյուժե ==

8 տարիների ընթացքում Էբբի Ջենսենը կազմել է իր 16 երազանքների ցուցակը, որոնք նա պլանավորել էր իրականացնել իր 16-ամյակին։ Երազանքները տարբեր են. հանդիպել իր սիրած աստղին, ունենալ նորաձև հագուստ, կազմակերպել ամենալավ երեկույթը իր 16-ամյակին։
Էբբիի մտերիմ ընկերը՝ Ջեյը, սիրահարված է նրան, սակայն չի պատմում իր զգացմունքների մասին։ Դպրոցում Էբբին միշտ մրցում է Ջեյի նախկին լավ ընկերուհու՝ Կրիստա Կուկի հետ։ Կրիստան և Էբբին ծնվել են նույն օրը և Կրիստան միշտ փչացնում է Էբբիի տոնը։ Իսկ Էբբիին դուր չի գալիս, երբ իրեն երեխայի պես են վերաբերվում։
Նրա 16-ամյակին հայտնվում է ինչ-որ մեկը և նրան նվիրում է տուփ 16 հատ մոմերով։ Պետք է վառել և փչել մոմը՝ համապատասխանեցնելով մոմի թիվը և ցանկալի երազանքի թիվը ցուցակում, և այն կկատարվի։ Էբբին երանության մեջ է ընկնում։ Իսկ Ջեյին այդ կախարդանքը ընդհանրապես դուր չի գալիս։ Էբբին սկսում է պահել երազանքներ և նրա մոտ լավ է ստացվում։ Նա շատ գոհ է լինում ամենից։
Վերջապես Էբբին ցանկանում է, որ դադարեն իրեն երեխայի պես վերաբերվել։ Ամեն ինչ փոխվում է։ Նա հասկանում է, որ էլ 16 տարեկան չէ, նա արդեն հասուն կին է։ Նրա ընկերները արդեն էլ չեն հիշում նրան։ Երեկոյան 12-ից հետո ոչ մի կախարդանք հնարավոր չի լինի փոփոխել։
Էբբիի վերջին երազանքը իր տարեդարձի օրը նորից սկսելն էր։ Նա պահում է երազանք և վերադառնում է ետ։ Նա հաշտվում է Կրիստայի հետ, իսկ Ջեյը պատմում է իր զգացմունքների մասին։ Նա հաշտվում է ծնողների հետ և հասկանում է, թե ինչքան լավ է երեխա լինելը։
Առաջին անգամ եթեր հեռաձարկվելուց հետո ֆիլմը ունեցել է 5,6 միլիոն դիտում։


== Դերերում ==


== Սահմանի ցուցանակ ==


== Ծանոթագրություններ ==
Բելեն (դեպարտամենտ)

Անվան այլ կիրառումների համար տե՛ս՝ Բելեն (այլ կիրառումներ)Բելեն (իսպ.՝ Departamento de Belen), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 12945 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 27843 մարդ՝ 2001 թվականի 25475-ի փոխարեն, որը կազմում է 9,3% աճ։ Բնակչության խտությունը՝ 2,15 մարդ/կմ2։ Վարչական կենտրոնը Բելենն է։


== Աշխարհագրություն ==
Դեպարտամենտը գտնվում է Կատամարկա պրովինցիայի հյուսիսում։ Սահմանակից է՝

հյուսիս-արևելքում՝ Սալտա պրովինցիային,
արևելքում՝ Սանտա Մարիա դեպարտամենտին,
հարավ-արևելքում՝ Անդալգալա դեպարտամենտին,
հարավում` Պոման դեպարտամենտին,
արևմուտքում և հարավ-արևմուտքում՝ Տինոգաստա դեպարտամենտին։


== Խոշորագույն բնակավայրեր ==


== Ծանոթագրություններ ==
Դալիա Իցիկ

Դալիա Իցիկ (եբրայերեն՝ דליה איציק‎, հոկտեմբերի 20, 1952(1952-10-20), Երուսաղեմ), իսրայելցի պետական և քաղաքական գործիչ։ Եղել է Քնեսեթի անդամ Քադիմա կուսակցությունից։ Զբաղեցրել է տարբեր նախարարական պաշտոններ, 2006 թվականի մայիսի 4-ին դարձել է Քնեսեթի առաջին կին խոսնակը (2006-2009)։ 2007 թվականի հունվարից հուլիս ամիսներին եղել է իսրայելի նախագահի պաշտոնակատար։


== Կենսագրություն ==
Դալիա Իցիկը ծնվել է 1952 թվականին Երուսաղեմում, իրաքցի-հրեա Գերշոն և Մաշսել Բալասների ընտանիքում։ Ավարտել է Երուսաղեմի հրեական համալսարանը, ուսանել է գրականություն և պատմություն։ Իրավագիտության բակալավրի աստիճան է ստացել Հերցլիյա միջտարածաշրջանային կենտրոնում։ Երուսաղեմում զբաղեցրել է Ուսուցիչների արհմիության նախագահի (եբրայերեն՝ רשות השידור‎) պաշտոնը, եղել է Հեռարձակման բաժնի տնօրենների խորհրդի (եբրայերեն՝ רשות השידור‎) անդամ։ Միաժամանակ միացել է Ավոդա կուսակցությանը և ընտրվել Երուսաղեմի քաղաքապետարանի կազմում, եղել է քաղաքապետ Տեդի Կոլլեկի տեղակալը։ Շիմոն Պերեսի հետ հանդիպումը նպաստեց, որ Իցիկը հաղթանակի բաց նախնական ընտրությունը Ավոդա կուսակցության շարքերից և ընտրվել քնեսեթի կազմում։


== Խորհրդարանական գործունեություն ==
1992 թվականի ընտրություններից հետո Դալիա Իցիկը զբաղեցրել է կրթության և մշակույթի հարցերով խորհրդարանական հանձնաժողովի նախագահ։ 14-րդ Քնեսեթում դարձել է գիտության և տեխնոլոգիաների խորհրդարանական հանձնաժողովի նախագահ։ 1999 թվականին Էհուդ Բարաքի կառավարությունում Դալիա Իցիկը եղել է Շրջակա միջավայրի նախարար, 2001 թվականի ընտրություններից հետո՝ Արիել Շարոնի առաջին կառավարության Առևտրի և արդյունաբերության նախարար։ 2003 թվականին, հերթական ընտրություններից հետո, Ավոդան չի ընդգրկվել կոալիցիայում, և Դալիա Իցիկը նշանակվել է կուսակցության խմբակցության ղեկավար, որը 16-րդ Քնեսեթում համակարգել է ընդդիմության աշխատանքը։ 2005 թվականին, երբ Ավոդան միացավ կոալիցիային, Իցիկը ստացավ Կապի նախարարի պաշտոնը։ 2005 թվականի նոյեմբերի 28-ին Իցիկը հայտարարել է Ավոդա կուսակցությունից դուրս գալու և Քադիմային միանալու մասին։


== Քնեսեթի խոսնակ ==
2006 թվականի ընտրությունների ժամանակ Իցիկը Քադիմայի ցուցակում զբաղեցրել է 14-րդ տեղը։ Ընտրություններում հաղթանակից հետո Քնեսեթի առաջին հանդիպման ժամանակ Իցիկն ընտրվել է Քնեսեթի խոսնակ։ Նա դարձել է այդ պաշտոնը զբաղեցնող առաջին կինը։ Երբ Մենի Մազուզի կառավարության իրավախորհրդատուն հայտարարեց, որ Մոշե Կացավը չի կարող կատարել իր պարտականությունները (սեռական սկանդալի վերաբերյալ ոստիկանության հետաքննության կապակցությամբ), Դալիա Իցիկն, օրենքի համաձայն, դարձավ Իսրայելի նախագահի պաշտոնակատար։ 2007 թվականի հուլիսի 1-ին Մոսե Կացավի նկատմամբ հրաժարականի պահանջից հետո Դալիա Իցիկը դառնում է Իսրայելի ժամանակավոր նախագահի պաշտոնակատար մինչև հուլիսի 15-ը՝ Շիմոն Պերեսի պաշտոնական երդման արարողություն։
Դալիա Իցիկն ամուսնացած է Իսրայելի էլեկտրական կորպորացիայի աշխատակից Դաննի հետ, ունի երեք երեխա՝ Ռան, Ուրի, Ադի։ Ընտանիքն ապրում է Երուսաղեմի Ռամաթ Շարեթ շրջանում։


== 1988 թվականի ավտովթար ==
1988 թվականի հոկտեմբերի 26-ին Դալիա Իցիկի ավտոմեքենան վթարի է ենթարկվում՝ բախվելով Լիկուդ կուսակցության Քնեսեթի պատգամավոր Միխայիլ Ռայսերի մեքենային։ Ռայսերը մահանում է, իսկ Իցիկը լուրջ վնասվածք ստանում։ Այդ ժամանակից ի վեր, նա մեքենա չի վարում։


== Ծանոթագրություններ ==


== Արտաքին հղումներ ==
Դալիա Իցիկի մասին Քնեսեթի կայքում
Итцик, Далия
Կենտրոնական կոմիտե (ԽՄԿԿ)

Անվան այլ կիրառումների համար տե՛ս՝ Կենտրոնական կոմիտե (այլ կիրառումներ)
ԽՄԿԿ Կենտրոնական կոմիտե, Խորհրդային Միության կոմունիստական կուսակցության (ԽՄԿԿ) բարձրագույն ղեկավար օրգան ԽՄԿԿ համագումարների միջև ընկած ժամանակամիջոցում։ ԿԿ-ի անդամները և անդամության թեկնածուները ընտրվել են համագումարի կողմից։ 
Կենտրոնական կոմիտեն համարվել է կոմունիստական կուսակցության քաղաքական ղեկավարման օրգանը, տեսական և գաղափարական կենտրոնը։ Գործունեության ընթացքում այն ենթարկվել է կուսակցության համագումարի որոշումներին։ 
ԽՄԿԿ XXIV համագումարի (1971-ի մարտ-ապրիլ) հաստատած կանոնադրության մեջ ասվում էր, որ ԿԿ ղեկավարում է կուսակցության տեղական կուսակցական օրգանների ամբողջ գործունեությունը, իրականացնում ղեկավար կադրերի ընտրությունը և տեղաբաշխումը, ուղղություն է տալիս կենտրոնական պետական և աշխատավորների հասարակական կազմակերպությունների աշխատանքին՝ այնտեղ գործող կուսակցական խմբերի միջոցով, ստեղծում կուսակցության օրգաններ, հիմնարկներ, ձեռնարկություններ, ղեկավարում դրանց գործունեությունը, նշանակում կենտրոնական թերթերի և հանդեսների խմբագրությունները, բաշխում կուսակցական բյուջեի միջոցները և վերահսկում այն։ 
Լինելով կոլեգիալ ղեկավարման մարմին՝ ԽՄԿԿ ԿԿ, ոչ պակաս քան վեց ամիսը մեկ անգամ (համաձայն կուսակցության կանոնադրության), անցկացնում էր պլենար նիստեր։ ԿԿ-ի անդամության թեկնածուները պլենումներին պետք է ներկա լինեին լինում խորհրդակցական ձայնի իրավունքով։ Համագումարից հետո, ԿԿ-ի առաջին պլենար նիստում, ընտրում էին Սովետական Միության կոմունիստական կուսակցության Կենտրոնական կոմիտեի գլխավոր քարտուղար, ԽՄԿԿ ԿԿ-ի Քաղբյուրո և քարտուղարություն, որոնք ղեկավարում էին կուսակցությունը՝ ԿԿ-ի պլենումների միջև ընկած ժամանակաշրջանում։ 
Մինչև 1917 թվականը, երբ կուսակցության գործունեությունն անօրինական էր, ԿԿ ունեցել է Ռուսական բյուրո ՌՍԴԲ (բ)Կ ԿԿ և Արտասահմանյան բյուրո ՌՍԴԲԿ ԿԿ։ ԿԿ-ի անդամներին սիստեմատիկ հավաքելն անհնարին էր և վտանգավոր, այդ պատճառով սովորաբար հարցերը քննարկվում էին ԿԿ-ի ոչ լրիվ կազմի ներկայությամբ, ապա նամակագրությամբ հաշվի էին առնվում ԿԿ-ի մյուս անդամների կարծիքները, ընդունվում որոշումներ։ ԿԿ-ի ժողովներն առաջին անգամ «ԿԿ-ի պլենում» կոչելը վերաբերում է 1908 թվականի օգոստոսին (Ժնև)։ Հոկտեմբերյան հեղափոխությունից հետո կուսակցության մշտական աճի, գործունեության մասշտաբների ընդլայնման, առաջադրվող խնդիրների բարդացման հետեանքով ԿԿ-ի կազմն ընդլայնվում էր։ 
Վլադիմիր Լենինի առաջարկությամբ ՌԿ (բ)Կ XII համագումարը (1923-ի ապրիլ) ավելացրեց ԿԿ-ի կազմը (մինչև ԿԿ-ի 40 անդամ և 17 անդամության թեկնածու)։ XV-XVIII համագումարներում (1927-ի դեկտեմբեր - 1939-ի մարտ) ԿԿ-ի անդամների թիվը հասավ 71-ի, անդամության թեկնածուներինը՝ 68-ի։ XXV համագումարում (1976-ի փետրվար-մարտ) ԿԿ-ի կազմում ընտրվել է 288 անդամ և 139 անդամության թեկնածու։
Իդրինսկի շրջան (Կրասնոյարսկի երկրամաս)

Իդրինսկի շրջան (ռուս.՝ И́дринский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Իդրինսկոե։


== Աշխարհագրություն ==
Շրջանի տարածքի մակերեսը կազմում է 6070 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13792 մարդ։ Բնակչության խտությունը կազմում էր 2,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (161201-161300)

Աստերոիդների ցանկ (161101-161200)  • Աստերոիդների ցանկ  • Աստերոիդների ցանկ (161301-161400)
 Աստերոիդների ցանկ (161101-161200)  • Աստերոիդների ցանկ  • Աստերոիդների ցանկ (161301-161400)
Մաճկալ (այլ կիրառումներ)

Մաճկալ, կարող է վերաբերել,

Մաճկալ, գութանի, արորի կոթը՝ մաճը, բռնող շինականը։
Մաճկալ, գյուղացիական թերթ։
Bootylicious

Bootylicious, ամերիկյան Destiny's Child խմբի երգը, որը թողարկվել է Survivor ալբոմում։ 2001 թվականին ԱՄՆ-ում ամենաշատ վաճառված սինգլն է։


== Երգացանկ ==
CD single ( Եվրամիություն)«Bootylicious» (Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:27
«Bootylicious» (Ed Case ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:29CD maxi-single ( Եվրամիություն)«Bootylicious» (Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:27
«Bootylicious» (Ed Case ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 4:45
«Bootylicious» (M&J’s Jelly ռեմիքս)(Սթիվի Նիքս/Ռոբ Ֆուսարի/Բիյոնսե Նոուլզ/Ֆալոնտե Մուր) — 3:40Extras:«Bootylicious» (տեսահոլովակ) — 3:27


== Հիթ-շքերթներ ==


== Հավաստագրումներ ==


== Ծանոթագրություններ ==
Սամասի

Սամասի  (իտալերեն՝ Samassi), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 5332 մարդ (2008 թվականի տվյալներով), բնակչության խտությունը կազմում է 124.95 մարդ/կմ²։ Զբաղեցնում է 4742,21 կմ² մակերես տարածք։
Փոստային ինդեքսն է՝ 9030։ Հեռախոսային կոդը՝ 070։
Սամասին սահմանակից է Ֆուրտեի, Սանլուրի, Սերամաննա, Սերենտի մունիցիպալիտետներին։
Բնակավայրի հովանավորն է Սուրբ Էմիլիան Կալյարիից։ Քաղաքի տոնը նշվում է սեպտեմբերի 16-ին։


== Արտաքին հղումներ ==
Բնակավայրի գլխավոր կայք (իտալ.)
Խվներ (Սպարկերտի գավառ)

Անվան այլ կիրառումների համար տե՛ս՝ Խվներ (այլ կիրառումներ)Խվներ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
1909 թվականին ուներ 20 տուն հայ բնակիչ։ Զբաղվում էին երկրագործությամբ և անասնապահությամբ։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր
Հաավամեցա

Հաավամեցա (էստ․՝ Haavametsa), գյուղ Էստոնիայի Տարտումաա նահանգի Մեեկսի շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շենլի Քասվել

Շենլի Քասվել (դեկտեմբերի 3, 1991(1991-12-03), Սարասոտա, Ֆլորիդա, ԱՄՆ), ամերիկացի դերասանուհի։ Հրավիրվել է խաղալու հեռուստասերիալներում, որոնցից են «ՀՎՀ։ Նյու Յորք», «Ոսկորներ», «ԱյՔարլի» և «Միջինը»։ Ավելի հայտնի է «Պատիժ դպրոցում» ֆիլմում Ռիլի Ջոնսի և «Անեծքը» ֆիլմում Անդրեա Փերրոնի գլխավոր դերերը խաղալու համար։ Ներկայումս կրկնվող դեր է խաղում «ՆՔՀԾ։ Նոր Օռլեան» հեռուստասերիալում։


== Կյանք և կարիերա ==
Շենլի Քասվելը ծնվել և մեծացել է Սարասոտա շրջանում (Ֆլորիդա)։ 8 տարեկանում սկսել է խաղալ տեղական թատրոնում։ Ավագ դպրոցում ներգրավվել է "Teen Source" թատերախմբում, որի նպատակն էր դեռահասներին հասարակական հարցերի վերաբերյալ գիտելիք տալ։ Շենլին 2007 թ․ մեկնել է Լոս Անջելես՝ հետագա ընթացք տալու իր կարիերային, որտեղ հրավիրվել է շատ դերեր խաղալու։ Նա առաջին անգամ աշխատել է 15 տարեկանում` որպես մոդել։ Նաև ուսումնասիրել է մշակութային մարդաբանություն Լոս Անջելեսի Կալիֆոռնյան համալսարանում։
Շենլին առաջին անգամ հանդես է եկել «Disney Channel»-ի «Բարելավվող հարաբերություններ» լիամետրաժ ֆիլմում և «Պատիժ դպրոցում» սարսափ ֆիլմում առաջին անգամ խաղացել է գլխավոր դերերից մեկը` որպես Ռիլի Ջոնս։ Նկարահանվել է «Անեծքը» սարսափ ֆիլմում՝ խաղալով Անդրեա Փերրոնի երկրորդական դերը, որը նրա երկրորդ լիամետրաժ ֆիլմն էր։ Վերջերս գլխավոր դեր է խաղացել «Սպիտակաձյունիկը. մահացու ամառ» հեքիաթի էկրանավորված նոր տարբերակում։


== Ֆիլմագրություն ==


== Ծանոթագրություններ ==


== Արտաքին հղումներ ==
Shanley Caswell Internet Movie Database կայքում
Շենլի Քասվել Ինստագրամում
Պիետրապաոլա

Պիետրապաոլա (իտալերեն՝ Pietrapaola), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1209 մարդ, բնակչության խտությունը կազմում է 23 մարդ/կմ²։ Զբաղեցնում է 52 կմ² մակերես տարածք։ Փոստային ինդեքսն է՝ 87060։ Հեռախոսային կոդը՝ (+39) 0983։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0983 994013
Էլեկտրոնային փոստ՝ info@comunepietrapaola.it
Պաշտոնական կայք՝ http://www.comunepietrapaola.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հավատո հանգանակ

Հավատո հանգանակ, (Հավատամք, հունարեն՝ σύμβολο[ν], լատիներեն՝ symbolum) կրոնական հավատի հիմնական դոգմատների բանաձևում։ Հավատացյալը արտասանում է այն՝ իբրև իր հավատի խոստովանություն։
Քրիստոնեական հավատո հանգանակները սկզբնապես՝ II-IIIդարերի ընթացքում օգտագործվում էին Մկրտության խորհրդի ժամանակ։ Ավելի ուշ՝ V դարում, Հանգանակը սկսվեց գործածվել Սուրբ Պատարագի մեջ, որպեսզի հավատացյալների համար ուղղափառ դավանանքի հիշեցում։
Քրիստոնեության պատմության ընթացքում ստեղծվել և շրջանառության մեջ են դրվել իրար փոխկապակցված և իրարից բխող բազմաթիվ հավատո հանգանակներ, որոնցից հիմնականներն են՝ 

Առաքելական հանգանակ
Նիկիական հանգանակ (գործածվում է Հայ առաքելական եկեղեցու կողմից)
Աթանասյան հանգանակ
Նիկիո-Կոստանդնուպոլսո հանգանակ
Նիվա (գյուղ, Բատեցկի շրջան)

Անվան այլ կիրառումների համար տե՛ս՝ ՆիվաՆիվա (ռուս.՝ Нива), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայնիյամակ

Գայնիյամակ (ռուս.՝ Гайниямак, բաշկիրերեն՝ Гәйнәямаҡ), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 987 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյասկովկա

Լյասկովկա (ռուս.՝ Лясковка), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Բաղդասարյան (այլ կիրառումներ)

Սարգիս Բաղդասարյան անունը կարող է վերաբերել հետևյալ անձանց.

Սարգիս Իվանի Բաղդասարյան (սեպտեմբերի 5, 1923, Բանաձոր, Ադրբեջան - հունիսի 19, 2001, Երևան, Հայաստան), հայ քանդակագործ, ՀԽՍՀ ժողովրդական նկարիչ (1978)։
Սարգիս Եղիազարի Բաղդասարյան (նոյեմբերի 18, 1938, Ավան, Արագածոտնի մարզ, Հայաստան), Ակունք ազգագրական համույթի անդամ։ ՀՀ մշակույթի վաստակավոր գործիչ (2013)։
Սարգիս Հակոբի Բաղդասարյան (1915, Մարտունու շրջան, Արցախ - անհայտ), հայ մանկավարժ։ Հայրենական մեծ պատերազմի մասնակից։
Ֆագոտ (զենք)

Ֆոգոտ, հակատանկային հրթիռային համակարգ, նախատեսված է անշարժ և շարժական զրահապատ նպատակակետերի, ինչպես նաև թեթև դաշտային կառույցների ու կրակակետերի խոցման համար։


== Ծանոթագրություններ ==
Աբգար Մովսիսյան

Աբգար Խաչատուրի Մովսիսյան (ապրիլի 1, 1905(1905-04-01) - սեպտեմբերի 21, 1967(1967-09-21), Երևան, Հայկական ԽՍՀ, ԽՍՀՄ), հայազգի խորհրդային մանկավարժ, ՀԽՍՀ գիտության վաստակավոր գործիչ, մանկավարժական գիտությունների դոկտոր, պրոֆեսոր (1963)։


== Կենսագրություն ==
Ավարտել է Հայկական մանկավարժական ինստիտուտի պատմատնտեսագիտական ֆակուլտետի պատմության բաժինը։ 1932-1934 թվականներին եղել է ՀԽՍՀ լուսավորության նախարարության բաժնի, ապա՝ վարչության պետ։
1934-1935 թվականներին խմբագրել է «Կոմունիստական լուսավորություն», ապա «Կուլտուրական ֆրոնտ» և «Խորհրդային դպրոց» պարբերականները։
Երկրորդ համաշխարհային պատերազմի մասնակից, 1944-1946 թվականներին՝ ՀԽՍՀ լուսավորության նախարարության դպրոցների գիտահետազոտական ինստիտուտի տնօրեն, ապա՝ նախարարի տեղակալ։ 1932-1962 թվականներին դասախոսել է հանրապետության բուհերում և եղել Երևանի պետական համալսարանի մանկավարժության-հոգեբանության ամբիոնի վարիչ։


== Երկեր ==
«Ակնարկ հին հայերի կրթության մասին» (1939)
«Ուրվագծեր հայ դպրոցի և մանկավարժության պատմության (10-15-րդ դարեր) (1958)
«Հայ դպրոցի և ման կավարժության պատմությունից, սկզբից մինչև 18-րդ դար» (1968)
«Ակնարկներ Սովետական Հայաստանի հանրակրթական դպրոցի պատմության»


== Պարգևներ և մրցանակներ ==
Պարգևատրվել է «Հայրենական Մեծ պատերազմի» առաջին աստիճանի և Աշխատանքային կարմիր դրոշի շքանշաններով։


== Արտաքին հղումներ ==
Ակնարկ հին հայերի կրթության մասին
Ջանկառլո Բոլոնյեզի

Ջանկառլո Բոլոնյեզի (իտալերեն՝ Giancarlo Bolognesi, հոկտեմբերի 20, 1923(1923-10-20), Միլան, Իտալիայի թագավորություն - դեկտեմբերի 20, 2005(2005-12-20), Միլան, Իտալիա), իտալացի լեզվաբան, հայագետ։


== Կենսագրություն ==
Դասավանդել է Միլանի Կաթոլիկական համալսարանում։ Եղել է Լոմբարդական ինստիտուտի գիտության և գրականության ակադեմիայի թղթակից-անդամ։ Զբաղվել է գերմանական բանասիրության, ընդհանուր և հնդեվրոպական լեզվաբանության, հունարենի բարբառագիտության հարցերով։ Իր աշխատություններում, առանձին հոդվածներում բազմիցս անդրադարձել է հայերենի և պարսկերենի հնչյունական, բառային, բարբառային փոխազդեցություններին ու փոխառություններին, հայկական ավանդություններին և դրանց առնչություններին պարսկական, հունական և հռոմեական բանահյուսությանը։ Քննել է նաև «հունաբան դպրոցի» հունական տեքստերից կատարած թարգմանությունները։


== Ծանոթագրություններ ==
Գեղամ Տեր-Կարապետյան

Գեղամ Տեր-Կարապետյան, Տատրակ, Տարոնցի, Ասողիկ, Մշոյ Գեղամ (1865, գ. Խեյբիան (Մշո դաշտում) - նոյեմբերի 28, 1918, Կոստանդնուպոլիս), ազգային-ագատագրական շարժման գործիչ, գրող, գավառական գրականության ներկայացուցիչներից, լրագրող և քաղաքական գործիչ։ ՀՀԴ կուսակցության անդամ։ 1915 թվականին չի տարագրվել ծանր հիվանդության պատճառով, մահացել է Կոստանդնուպոլսում։


== Ուսումը ==
Սովորել է Մուշի Ս. Կարապետի ժառանգավորաց դպրոցում, Կեդրոն վարժարանում, 1885 - 1887 թվականներին՝ Էջմիածնի Գևորգյան ճեմարանում։


== Գործունեությունը ==
1888-1894 և 1896-1908 թվականներին եղել է Մուշի առաջնորդարանի քարտուղար, սերտ հարաբերություններ պահպանել հեղափոխական գործիչների և հայդուկների հետ։ Բողոքել է գավառապետ Մուսա բեկի վարած հակահայկական արարքների դեմ, հաջողել դատի տալ նրան, մասնակցել Կոստանդնուպոլիս 1890 թվականին նրա դատավարությանը։ Դրանից հետո հեռացել է Տիգրանակերտ և 1894-1896 թվականներին վարել տեղի Առաջնորդարանի քարտուղարի պաշտոնը։ 1908 թվականի երիտթուրքական հեղաշրջումից հետո ընտրվել է օսմանական խորհրդարանի երեսփոխան (մինչև 1915 թվականը)։
Գեղամ Տեր-Կարապետյանի ջանքերով շատ դպրոցներ են բացվել Տարոնի գյուղերում։


== Գործերը ==
Գրել է հոդվածներ (հողային հարցի մասին), նովելներ, բանասիրական ուսումնասիրություններ։
1931 թվականին հրատարակվել է Գեղամ Տեր-Կարապետյանի «Տարոն աշխարհի պատկերները ու պատմվածքները», նաև «Ապրիլյան կոտորածը» երկը, որտեղ դատապարտել է Թալեաթին և էնվերին։


== Գրականություն ==
Պետրոսյան Հ., Գեղամ Տեր-Կարապետյան (Մշո Գեղամ). կյանքը և ստեղծագործությունը, Երևան,1983։


== Ծանոթագրություններ ==
Սամարատե

Սամարատե  (իտալերեն՝  Samarate), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 16 021 մարդ։ Բնակչության միջին խտությունը՝ 1023 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 21017։ Հեռախոսային կոդը՝ 0331։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պանֆիլովո (գյուղ, Սավինսկի շրջան)

Անվան այլ կիրառումների համար տե՛ս՝ ՊանֆիլովոՊանֆիլովո (ռուս.՝ Панфилово), գյուղ Ռուսաստանի Իվանովոյի մարզի Սավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6655) Նագահամա

(6655) Նագահամա (անգլ.՝ Nagahama), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 8-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,993512 ա. մ., առավելագույնը մոտենում է 2,7483 ա. մ. հեռավորության վրա և հեռանում 3,2387 ա. մ.։ Արեգակի շուրջ մեկ ամբողջական պտույտ է կատարում 1891,78 երկրային օրվա ընթացքում, իր ուղեծրով շարժվելով միջինում 0,190297 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6655) Նագահամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուլիսի 13

Հուլիսի 13, տարվա 194-րդ (նահանջ տարիներին՝ 195-րդ) օրն է։

Տարվա ավարտին մնում է 171 օր։


== Դեպքեր ==
1908 - Լոնդոնում բացվեցին IV օլիմպիական խաղերը


== Ծնունդներ ==
1896 - Վարդան Ատրյան, արձակագիր, լրագրող
1925 - Սերո Աբրահամյան, հայ բանաստեղծ, արձակագիր։
1936 - Ալիսիա Կիրակոսյան, հայ բանաստեղծուհի
1942 - Հարիսոն Ֆորդ Harrison Ford ամերիկացի դերասան
1948 - Կատրին Բրեյա Catherine Breillat ֆրանսիացի ռեժիսոր և դրամատուրգ
1954 - Սեզեն Աքսու Sezan Aksu թուրք երգչուհի
1964 - Ռադիկ Առուշանյան, անեսթեգիոլոգ-ռեանիմատոլոգ
1987 - Եվա Ռիվաս երգչուհի
1988 - Քոլթոն Հեյնս,ամերիկացի դերասան, մոդել


== Մահեր ==
1896 - Ֆրիդրիխ Կեկուլե գերմանացի քիմիկոս
1913 - Կամիլ Լըմոնյե, բելգիացի արձակագիր, արվեստագետ, քննադատ
1924 - Ալֆրեդ Մարշալ, անգլիացի տնտեսագետ
1933 - Յոհան Վոլդեմար Յանսեն էստոնացի բանաստեղծ
1933 - Նար-Դոս, հայ գրող
1964 - Զորայր Միրզայան, բանաստեղծ
2002 - Յուսուֆ Քարշ, կանադահայ լուսանկարիչ
2011 - Այվազ Ավոյան, նկարիչ
2012 - Հեղինե Աբրահամյան, հայ գեղանկարիչ


== Տոներ ==
Չեռնոգորիա՝ Պետականության օր


== Ծանոթագրություններ ==
Դիկի (Անգարականի վտակ)

Դիկի (ռուս.՝ Дикий), գետ Ռուսաստանում, հոսում է Բուրյաթիա հանարապետությունում, Մերձբալթյան շրջանում։ Գետաբերանը տեղակայված է Անգարական գետի աջ ափում 14 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000112116300001272
Հիդրոլոգիական ուսումնասիրությունների կոդը - 116300127
Ավազանի կոդը - 16.04.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քաջվարդ ծառանման

Քաջվարդ ծառանման (լատ.՝ Paeonia arborea Donn.), հրանունկազգիների ընտանիքի, քաջվարդ ցեղի բույս։ 


== Նկարագրություն ==
Մինչև 2 մետր բարձրությամբ սակավաճյուղ թուփ է, ամուր, ուղղաձիգ, մինչև 2-3 սմ տրամագիծ ունեցող ցողուններով (առանցքներով), որոնք ծածկված են մուգ գորշավուն կեղևով։ Երիտասարդ ընձյուղները կանաչ են։ Տերևները խոշոր են, մինչև 10-25 սմ երկարությամբ, կրկնակի փետրաձև, կոթունավոր կամ նստադիր, 3-5 բլթականի կամ հազվադեպ ամբողջաեզր, ներքևի կողմից մազմզուկապատ, վերևից՝ մերկ կամ թեթևակի մազմզուկապատ։ Ծաղիկները գտնվում են ընձյուղների գագաթին, ունեն 10-20 սմ տրամագիծ, հասարակ են, կիսալիաթերթիկ կամ լիաթերթիկ, սպիտակ, վարդագույն կամ խառը գունավորված, երբեմն' պսակաթերթիկների հիմքը մուգ գունավորում ունի։ Տերևապտուղները ունեն մոտ 6 սմ երկարություն, խիտ մազմզուկապատ են։ Ծաղկում է մայիս-հունիս ամիսներին, պտուղները հասունանում են հուլիս-օգոստոս ամիսներին։ Արմատներում պեոնոլ է պարունակում։ Էկոլոգիական խումբը՝ VI: Մշակության հավանական շրջանները՝ 7, 9-10, 18, 19, 20-21:


== Տարածվածություն ==
Բնական պայմաններում տարածված է Արևմտյան Չինաստանում, որտեղ աճում է լեռնալանջերի նոսրանտառներում։ Անհիշելի ժամանակներից մշակվում է Չինաստանում, որտեղից անցել է Եվրոպա և այլ մայրցամաքներ ու երկրներ։ Ստացվել են բազմաթիվ արժեքավոր սորտեր։ Հայաստանում մշակվում է սահմանափակ քանակությամբ, սիրող այգեգործների կողմից։ Մինչդեռ չափազանց հեռանկարային է հատկապես ցածրադիր և միջին լեռնային գոտիների պայմաններում մշակելու համար։


== Կիրառություն ==
Խոշոր, վառ գույներով ծաղիկների շնորհիվ պիտանի է հատկապես պարտերային ձևավորումների համար։ 


== Ծանոթագրություններ ==
Վեռսու

Վեռսու (էստ․՝ Värssu), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էնդի Ռոուզ

Էնդի Պատրիկ Ռոուզ (անգլ.՝ Andrew Patrick Rose, փետրվարի 13, 1990(1990-02-13), Մելբուռն, Ավստրալիա), անգլիացի ֆուտբոլիստ, հանդես է գալիս Կովերտին Սիթի ակումբում` հենակետային կիսապաշտպանի դիրքում։


== Կարիերա ==


=== Երիտասարդական գործունեություն ===
Ռոուզը ծնվել է Մելբուրնում` անգլիական ընտանիքում։ Մանուկ հասակում ընտանիքի հետ միասին տեղափոխվել է Անգլիա և 12 տարեկանից սկսել է զբաղվել «Բրիստոլ Սիթի» ֆուտբոլային ակումբի դպրոցում։ Խաղացել է երիտասարդական կազմում։ 2008-2011 թվականներին, սովորել է Լոս Անջելեսի կալիֆորնիական համալսարանում և խաղացել է համալսարանական «Բրյունիզ» թիմում։ Համալսարանի ուսուցման Ժամանակ Ռոուզը նաև խաղացել «Սիեթլ Վուլվզ» և «Վենտուրա Կաունտի Ֆյուսիոն» ակումբներում։


=== Պրոֆեսիոնալ գործունեություն ===
MLS Supplemental Draft 2012-ի Ժամանակ Ռոուզը ընտրվել է «Ռեալ Սոլթ-Լեյք» ակումբի վեցերորդ համարի ընտրության առաջին ռաունդում։ Սակայն, հետագայում վաճառվել «Սիթել Սաունդերս» ակումբին՝ Լեոն Քրուզի դիմաց։ 2012 թվականի մարտի 13-ին Ռոուզը պայմանագիր է ստորագրել «Սիեթլ Սաունդերս»-ի հետ։ Նորամուտը նշեց ակումբում մայիսի 5-ին՝ «Ֆիլադելֆիա Յունիոն» հետ տնային խաղում։ 2012 թվականին Ռոուզը զբաղեցրել է 24-րդ հորիզոնականը՝ մինչև 24 տարեկանների Ֆուտբոլի բարձրագույն լիգայում։ 2015 թվականի դեկտեմբերին Ռոուզը պայմանագիր է ստորագրել «Քովենթրիի Սիթի» հետ, որով ակումբում հանդես է գալու 2016 թվականի հունվարից մինչև 2017 թվականը։


== Վիճակագրություն ==
2016 թվականի հեկտեմբերի 29 -ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Andy Rose Profile — UCLA Official Athletic Site(անգլ.)
Նիկոլաևսկոե (գյուղ, Ժովտնևի շրջան)

Անվան այլ կիրառումների համար տե՛ս՝ ՆիկոլաևսկոեՆիկոլաևսկոե (ուկրաիներեն՝ Миколаївське), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1957 թվականին։
2001 թվականի տվյալներով Նիկոլաևսկոե գյուղում բնակվում էր 1 006 մարդ։ Բնակավայրը զբաղեցնում է 0,063 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխվելի

Վերխվելի (վրաց.՝ ვერხველი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Թիանեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ։


== Ծանոթագրություններ ==
Լիպիցի (գյուղ, Նովոգորոդսկի շրջան)

Անվան այլ կիրառումների համար տե՛ս՝ ԼիպիցիԼիպիցի (ռուս.՝ Липицы), գյուղ Ռուսաստանի, Նովգորոդի մարզի Նովոգորոդսկի շրջանի կազմում։
Բնակչությունը 2009 թվականին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմար Աբու Ռիշա

Օմար Աբու Ռիշա (ապրիլի 10, 1910(1910-04-10), Մանբիջ, Հալեպի մարզ, Սիրիա - հուլիսի 15, 1990(1990-07-15), Ալ-Ռիադ, Սաուդյան Արաբիա), սիրիացի բանաստեղծ է։ Ծնվել է բանասերների ընտանիքում։ Նախնական ուսումը ստացել է Հալեպում, ապա միջնակարգ կրթությունը ավարտել է Լիբանանի Ամերիկյան համալսարանում։ 1930 թվականին, ուղևորվեց Անգլիա՝ Մանչեստրի համալսարանում ուսանելու։ Օմար Աբու Ռիշան ժամանակակից ամենամեծ գրողներից մեկն է։


== Ընտանիք ==


=== Հայր ===
Հայրը՝ Շավէ-է բըն Ալշեյխ Մուսթաֆա աբու Ռիշա։ Օմարի ասելով՝ նրա հայրը ծնվել է Քարաոնում։ Չնայած, որ նա դարձավ Մանբաժի և Ալխալիլի քաղաքապետը, սակայն նա երկար տարիներ աքսորված է եղել, և երբ վերադարձավ, ապրեց Հալեպում, որտեղ զբաղվեց գյուղատնտեսությամբ և հետո թողեց գյուղատնտեսությունը, և ընդունեց Տրիպոլիի քաղաքապետի պաշտոնը։ Նա նաև եղել է մեծ բանաստեղծ։


=== Մայր ===
Մոր անունը Խայրա Ալլահ էր, Իբրահիմ Ալի Նուր Ալդին Ալյարշիթիի աղջիկը։ Նա Ակկայից էր, պաղեստինցի։


=== Քույրեր և եղբայր ===
Իր քույրերից և եղբայրներից հայտնի դարձան Զեյնաբը և Զաֆերը։ Զաֆերը ունի բանաստեղծությունների ժողովածուներ, որոնցից առավել հայտնի են այս երկուսը՝ «Սիրո պատուհանից», որը 1981 թվականին տպագրվել է և «Գիշերվա մեղեդին»։ Զեյնաբը նույնպես շատ լավ բանաստեղծուհի է եղել։ Իսկ նրա մեծ քրոջ անունը Սարա է եղել։


== Մրցանակներ և պարգևներ ==
Օմար Աբու Ռիշան ստացել է մրցանակներ և պարգևատրումներ Սիրիայից, Լիբանանից, Բրազիլիայից, Արգենտինայից և Ավստրիայից։ Նաև պարգևատրվել է բազմաթիվ պետական, միջազգային և համաշխարհային գիտաժողովների ընթացքում։


== Գրական ստեղծագործություններ ==
Հայտնի աշխատանքներ

«Կանայք» ժողովածու
«Թաջ Մահալ» թատերգություն
«Ալի» թատերգություն
«Սամիրամիս» թատերգություն
«Բանաստեղծների դատարան» թատերգությունԱյս մեծ բանաստեղծն ունի նաև անգլերեն ժողովածու, այլ կարևոր բանաստեղծություններ ու ստեղծագործություններ։ Նրա բանաստեղծությունները համարվում են XX դարի արաբալեզու գրականության հիաշալի էջեր։


== Ծանոթագրություններ ==


== Արտաքին հղումներ ==
http://www.adab.com/modules.php?name=Sh3er&doWhat=lsq&shid=23&start=0 Archived 2019-03-30 at the Wayback Machine.
«Краткая литературная энциклопедия», т.1, М., 1962
Աչեռա

Աչեռա (իտալերեն՝ Acerra), քաղաք Իտալիայում՝ Կամպանիա մարզի Նեապոլի գավառում։ Սահմանակից է Աֆրագոլա, Կայվանո, Կազալնուովո դի Նապոլի, Մադալոնի, Պոմիլիանո դ'Արկո, Սան Ֆելիչե ա Կանչելլո համայնքներին։ Քաղաքը մրգավաճառության կենտրոն է։
Բնակչությունը կազմում է 50.808 մարդ, բնակչության խտությունը կազմում է 821,02 մարդ/կմ²։ Զբաղեցնում է 54,08 կմ² տարածք։ Փոստային ինդեքս՝ 80011, հեռախոսային կոդ՝ 00081։
Սրբեր Կուոնոն (Կոնոն) և Կոնելլոն հարգվում են որպես քաղաքի հովանավորներ։ Քաղաքի օրը նշվում է ամեն տարի մայիսի 29-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
654

654 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 654 թվականն է, 
VII դարի 54-րդ տարին։


== Դեպքեր ==


== Ծնունդներ ==


== Մահեր ==